ตีตั๋วชนโรง: Resident Evil: Vendetta แอนิเมชั่นผีชีวะโม้มันกว่าฮอลลีวูด
Resident Evil: Vendetta, หรือในชื่อไทยว่า ,ผีชีวะ: ล้างบางเชื้อคลั่ง, คือ3D แอนิเมชั่น เรื่องที่ 3 ในซีรีส์นี้ ที่ไม่เกี่ยวอะไรกับ, อลิซ, ใน ,Resident Evil, เวอร์ชั่นฮอลลีวูด แต่อิงเรื่องราวจากเกมอันเป็นต้นฉบับ และด้วยความเป็นแอนิเมชั่นจึงจัดหนักทั้งฉากแอ็กชั่นบู๊ซอมบี้ที่ทำได้โม้โคตรๆ แต่ก็มันสุดๆ เช่นกัน แม้ว่าตัวหนังจะเจาะกลุ่มแฟนเกมเป็นหลัก แต่คนดูทั่วไปก็ดูเข้าใจและสนุกไปกับผีชีวะเวอร์ชั่นนี้ได้ไม่ยาก,Resident Evil: Vendetta ผีชีวะ: ล้างบางเชื้อคลั่ง, ถือเป็น 3D แอนิเมชั่นภาคที่ 3 ต่อจาก ,Resident Evil: Degeneration, (2008) และ ,Resident Evil: Damnation, (2012) หนังเล่าเรื่องราวของการแพร่ของไวรัสมรณะครั้งใหม่ ที่มีพ่อค้าอาวุธชีวภาพ ,เกลน แอเรียส, อยู่เบื้องหลัง ที่ไวรัสในครั้งนี้ไม่ได้เพียงแค่ทำให้คนกลายเป็นซอมบี้เท่านั้น แต่มันยังสามารถแยกแยะได้ว่าใครคือมิตรหรือศัตรู นั่นหมายความว่าเราสามารถควบคุมเหล่าซอมบี้ได้นั่นเอง และมันจะบานปลายแค่ไหน หากมีคนซื้อเชื้อไวรัสนี้เพื่อไปสร้างกองทัพซอมบี้,ในขณะเดียวกันสาวนักวิจัย, รีเบคก้า, ก็สามารถคิดค้นวัคซีนที่สามารถลบล้างไวรัสซอมบี้ได้สำเร็จ เจ้าหน้าที่ ,เลออน เอส. เคนเนดี้, และ ,คริส เรดฟิลด์, จึงต้องปกป้องรีเบคก้า จาก เกลน แอเรียส และยับยั้งการระบาดของไวรัสที่เมืองนิวยอร์กก่อนที่จะกลายเป็นโศกนาฏกรรมแบบเดียวที่เคยเกิดขึ้นที่เมืองแรคคูน ซิตี้,เกี่ยวอะไรกับเวอร์ชั่นคนแสดง?,เมื่อต้นปีนี้เราได้ดู,Resident Evil: The Final Chapter, กันมาแล้ว (,อ่านเพิ่ม,: ,ตีตั๋วชนโรง: Resident Evil: The Final Chapter ปิดตำนานผีชีวะ,) หลายคนอาจสงสัยว่า ,Resident Evil: Vendetta, เกี่ยวอะไรกับเวอร์ชั่นคนแสดงไหม? ภาคต่อหรืออย่างไร? ก็ต้องตอบว่า ขอให้ลืมเรื่องราวทุกอย่างเกี่ยวกับอลิซออกไปให้หมด เพราะ ,Resident Evil: Vendetta, มีเรื่องราวที่อิงจากเกม ,Resident Evil, หรือ ,Biohazard, เป็นหลัก,ไม่ใช่แฟนเกมก็ดูได้,สิ่งที่สัมผัสได้เมื่อเปิดเรื่อง ,Resident Evil: Vendetta, ก็คือ การกลับไปสู่อารมณ์ความรู้สึกในแบบที่ทำให้เกมโด่งดัง (ซึ่งแฟนหนังคนแสดงไม่เคยได้สัมผัส) คือการเข้าไปในพื้นที่อันจำกัด มันดำมืด และไม่น่าไว้วางใจ ก่อนจะค่อยๆ พบกับเหล่าซอมบี้ที่จะบุกขย้ำในทิศทางและลูกเล่นต่างๆ ที่ทำให้เราต้องขนหัวลุก ลุ้นและเอาใจช่วย แต่ก็น่าเสียดายว่านั่นคือช่วงแรกของเรื่องเท่านั้น หลังจากนั้นก็กลับสู่การเป็นหนังแอ็กชั่นรัวกระสุนเช่นเดิม,ในส่วนของเนื้อเรื่องก็ไม่มีอะไรซับซ้อน การเปิดตัวไวรัสรูปแบบใหม่ ซอมบี้สายพันธ์ุใหม่ๆ ที่เหล่าพระเอกต้องมาจัดการ เป็นมุกเดิมๆ ของซีรีส์นี้ เพียงแต่หนังก็ใส่ปูมหลังของ ,เกลน แอเรียส, เพื่อสื่อถึงแรงจูงใจที่ทำให้เขากลายเป็นพ่อค้าอาวุธชีวภาพ ก็ช่วยให้หนังแอนิเมชั่นเรื่องนี้มีมิติของเรื่องราวมากขึ้น,และถึงแม้เนื้อเรื่องจะอิงเรื่องราวจากเกม แต่หนังก็ถูกสร้างมาในแบบที่เอื้อให้คนที่ไม่รู้เรื่องเกมหรือแม้แต่ไม่เคยดู,Resident Evil, เวอร์ชั่นใดๆ ก็สามารถดูเข้าใจและสนุกตามได้ไม่ยาก,ฉากแอ็กชั่นโม้มันบันเทิง,เพิ่มดีกรีความสนุกด้วยฉากแอ็กชั่นในเรื่อง ที่ทำออกมาได้โม้มันบันเทิงสุดๆ โดยไม่สนหลักการทางวิทยาศาสตร์ใดๆ ทั้ง ,เลออน, และ ,คริส, ราวกับซุปเปอร์ฮีโร่ที่บู๊กับซอมบี้ได้ในทุกรูปแบบ ว่ากันตรงๆ ฉากแอ็กชั่นใน,Resident Evil: Vendetta, เหมือนกับว่าเรากำลังเล่นเกมอยู่แบบนั้นเลย ใครที่ติดใจแอ็กชั่นบู๊ซอมบี้ใน ,Resident Evil, เวอร์ชั่นคนแสดง จะต้องชอบเวอร์ชั่น 3D แอนิเมชั่นนี้แน่นอน,แอนิเมชั่นที่ภาพสมจริงสุดๆ,งาน 3D Motion Capture ใน ,Resident Evil: Vendetta, ทำออกมาได้สมจริง รายละเอียดตัวละคร สีหน้า การเคลื่อนไหวของตัวละครจากเกมที่แฟนๆ รักทั้ง ,เลออน, คริส เรดฟิลด์, และ ,รีเบคก้า, สมจริงเหมือนคนแสดงจริงมากๆ โดยเฉพาะสาว,รีเบคก้า, ที่สวยหวานน่ารักสุดๆ แต่อีกด้าน 3D Motion Capture ก็ทำให้ซอมบี้ในภาคนี้ทวีความน่ากลัวมากยิ่งขึ้นเช่นกัน,มองเป็นแอนิเมชั่น Resident Evil: Vendetta ผีชีวะ: ล้างบางเชื้อคลั่ง ก็เป็นแอนิเมชั่นคุณภาพสูงเรื่องหนึ่งที่คุ้มค่ากับการตีตั๋วไปชม หากว่าเป็นแฟนเกมหรือแฟนResident Evil อยู่แล้ว สิ่งที่จะได้คือความฟินแบบคูณสองจากหนังเรื่องนี้ แต่ถ้าเป็นคนที่ไม่เคยรู้จักกับจักรวาล Resident Evil ในรูปแบบใดเลย แต่อยากลองดูสักครั้ง แอนิเมชั่นเรื่องนี้ก็เป็นจุดเริ่มต้นที่ไม่เลวเลย,อ่านบทความ ตีตั๋วชนโรง เรื่องอื่นๆ, ,--- ชาแมน ---, ,CMZMOVIE.COM, ,Facebook.com/cmzmovie, ,Twitter.com/Chamanz13
Resident Evil เวอร์ชั่นคนแสดง แต่อิงเรื่องราวจากเกมอันเป็นต้นฉบับ จัดหนักทั้งฉากแอ็กชั่นบู๊ซอมบี้ที่ทำได้โม้โคตรๆ แต่ก็มันสุดๆ เช่นกัน แม้ว่าตัวหนังจะเจาะกลุ่มแฟนเกมเป็นหลัก แต่คนดูทั่วไปก็ดูเข้าใจและสนุกได้ไม่ยาก
ตีตั๋วชนโรง,Resident Evil Vendetta,Resident Evil,ผีชีวะ ล้างบางเชื้อคลั่ง,รีวิวหนัง